Беларуская чыгунка мае намер мінімізаваць страты, якія прыносіць фінансаваньне прыгарадных перавозак. На гэты момант пасажыры дызэль і электрацягнікоў кампэнсуюць толькі 33% усяго аб’ёму выдаткаў БЧ на прыгарадныя зносіны. Каб скараціць выдаткі і захаваць нізкі кошт на білеты кіраўніцтва Беларускай чыгункі вырашыла скараціць колькасьць прыгарадных маршрутаў на траціну і спыніць усе экспэрымэнты па павышэньні камфортнасьці перавозак, рэнтабэльнасьць якіх аказалася надзвычай малой.